פטרישה הודג'

פטרישה אן הודג' (באנגלית: Patricia Ann Hodge; נולדה ב-29 בספטמבר 1946) היא שחקנית אנגלייה. הופעת הבכורה שלה בווסט אנד הייתה ב-1972, וב-1973 כיכבה בהפקה של המחזמר "פיפין" בבימויו של בוב פוסי. היא הייתה מועמדת פעמיים לפרס אוליבייה לשחקנית הטובה ביותר במחזמר, וזכתה בפרס אוליבייה לשחקנית המשנה הטובה ביותר בשנת 2000 על תפקידה במחזה "כסף" מאת אדוארד בולוור-ליטון.

על המסך הופיעה הודג' בגרסה הקולנועית משנת 1983 של המחזה "בגידה" מאת הרולד פינטר, בסדרת הטלוויזיה "רמפול" (1978–1992), בעיבוד הטלוויזיוני מ-1986 ל"אישה שטן" ובסרט הטלוויזיה "מלון האגם" (1986), עליו הייתה מועמדת לפרס באפט"א לטלוויזיה כשחקנית הטובה ביותר. מ-2009 ועד 2014 כיכבה בסיטקום "מירנדה" של ה-BBC.

ביוגרפיה
הודג' נולדה בקלית'ורפס שבלינקולנשייר. היא בתם של אריק, בעל מלון "רויאל הוטל" ואשתו מריון (שם נעורים פיליפס). הודג' למדה בבית הספר לבנות "Wintringham Girls' Grammar School" בווילסבי שבגרימסבי ובבית הספר "סנט הלן" בנורת'ווד שבמידלסקס. אחר כך למדה הוראה בקולג' מריה גריי שבטוויקנהם (שהפך ב-1976 ל-"West London Institute of Higher Education" ואחר כך לקמפוס טוויקנהם באוניברסיטת ברונל). היא לימדה אנגלית ודרמה בבית הספר היסודי של ראסל קאונטי בצ'ורליווד שבהרטפורדשייר ובנוסף נרשמה לאקדמיה למוזיקה ולאמנויות הדרמה של לונדון. הודג' החלה את לימודיה בלמדא כשהייתה בת 22, וכשסיימה את הלימודים זכתה בפרס אוולין אוונס לשחקנית הטובה ביותר.

עם סיום הלימודים התרכזה הודג' בהופעות בתיאטרון ואחרי שנה וחצי הופיעה ב"פיפין" של בוב פוסי. אבל אז כשנסתה לקבל עבודה בטלוויזיה התברר לה שהיא מסווגת כשחקנית תיאטרון. אחרי שפרצה את דרכה בטלוויזיה בתפקיד פילידה (טרנט) ארסקין-בראון בסדרה "רמפול", ורצתה לחזור להופיע בתיאטרון סווגה כעת כשחקנית טלוויזיה. הצורך שלה בגמישות בין הקריירה וטיפול בילדיה הקטנים גרם לה להתרכז בעיקר בהופעות על במת התיאטרון. בטלוויזיה היא מופיעה מדי פעם בין תפקידיה בתיאטרון.

היא הופיעה בתפקידים מגוונים כמו בסרט "עובד המדינה העירום" לצדו של ג'ון הרט, בתפקיד מיירה ארונדל בגרסה משנת 1984 של ה-BBC למחזה "Hay Fever" מאת נואל קאוורד, היא גילמה את מרגרט תאצ'ר בדוקודרמה "The Falklands Play" העוסקת במלחמת פוקלנד, וב-2007 שיחקה בתפקיד בטי, אשתו של איל ההון רוברט מקסוול בדרמה "מקסוול" של ה-BBC לצדו של דייוויד סושה. ב-1983 שיחקה בתפקיד הראשי בסרט "אמון" (המבוסס על מחזה באותו שם מאת הרולד פינטר), רומן מפתח על פי פרשת אהבים של המחזאי עם השדרנית ג'ואן בייקוול.

בשנת 1995 כיכבה הודג' לצדה של דיים ג'ודי דנץ' בהפקה מחודשת של "מוזיקת לילה זעירה" מאת סטיבן סונדהיים בתפקיד הרוזנת שארלוט מלקום.

ב-1987 הייתה הודג' מועמדת לפרס באפט"א על תפקידה בסרט הטלוויזיה "מלון האגם", עיבוד לספרה של אניטה ברוקנר. בשנת 2000 זכתה בפרס לורנס אוליבייה לשחקנית המשנה הטובה ביותר על משחקה בהפקה של "Money" בתיאטרון המלכותי הלאומי. הודג' קיבלה תואר כבוד (DLitt) מאוניברסיטת ברונל והיא אחת המייסדות של "מועדון ברונל". מ-2009 כיכבה בסיטקום "מירנדה" של ה-BBC בתפקיד אמה של מירנדה (מירנדה הארט).

חיים אישיים
ב-31 ביולי 1976 התחתנה הודג' עם המו"ל פיטר דגלאס אוון בטונברידג'. לבני הזוג יש שני בנים אלכסנדר ריצ'רד צ'ארלס (נולד במרץ 1989) ואדוארד פרדריק ג'יימס (נולד בינואר 1992).

פילמוגרפיה
קולנוע
 שנה שם שם באנגלית תפקיד הערות 1977 The Disappearance אישה צעירה 1978 Rosie Dixon – Night Nurse האחות בלטר The Waterloo Bridge Handicap נערה מרכלת 1980 איש הפיל The Elephant Man 1981 Riding High מיס המינגס 1983 בגידה Betrayal אמה 1985 מאחורי קווי האויב Behind Enemy Lines אליזבת בומונט 1988 שקיעה Sunset כריסטינה אלפרין Thieves in the Night Just Ask for Diamond בטי צ'אלדי / ברנדה פון פאלקנברג 2002 לפני שאת הולכת Before You Go ויולט מרי היני 2015 N-Day סוזן ג'נינגס 2021 The Laureate איימי גרייבס 2024 צעירות מחדש (אנ') Arthur's Whisky ג'ואן

טלוויזיה
 שנה שם שם באנגלית תפקיד הערות 1975 The Girls of Slender Means אן בברטון עובד המדינה העירום The Naked Civil Servant מורה לבלט 1978–1992 רמפול Rumpole of the Bailey פילידה ארסקין-בראון 1978 אדוארד וגברת סימפסון Edward and Mrs Simpson ליידי דיאנה קופר 1979 המקצוענים The Professionals אן הולי בפרק "Involvement" 1980–1981 The Other 'Arf סיבילה הווארת' 1980–1982 Holding the Fort פני מילבורן 1981 Winston Churchill: The Wilderness Years ליידי לונדונדרי 1981–1982 נני Nanny דורינה סקוויל 1983 Jemima Shore Investigates ג'מימה שור 1984 Hay Fever מירה ארונדל 1985 Time for Murder מרגרט טוטינג בפרק "Dust to Dust" 1986 The Death of the Heart אן קוויין 1986 אישה שטן The Death of the Heart מרי פישר 1986 שובו של שרלוק הולמס The Return of Sherlock Holmes ליידי הילדה טרלוני הופ בפרק "The Second Stain" 1986 רובין משרווד Robin of Sherwood המלכה הדוויסה בפרק "The Pretender" 1986 מלון האגם Hotel du Lac מוניקה 1988 Heat of the Day סטלה 1989 המפקח מורס Inspector Morse ליידי הנבורי בפרק "Ghost in the Machine" 1989 אוספי הצדפות The Shell Seekers אוליביה 1989 ויקטוריה ווד Victoria Wood מוירה 1989 Spymaker: The Secret Life of Ian Fleming ליידי אוולין 1991 Rich Tea and Sympathy ג'וליה מריגרוב 1992 The Cloning of Joanna May ג'ואנה מיי 1996 The Legacy of Reginald Perrin ג'רלדין הקסטרו 2002 The Falklands Play מרגרט תאצ'ר (חברת פרלמנט) 2002 להעיר את המתים Waking the Dead ליידי אליס ביטי בפרק "Special Relationship" 2003 תרופה מתוקה Sweet Medicine ג'ורג'ינה סוויט 2006 מיס מארפל Agatha Christie's Marple גברת אוודני וילט בפרק "The Sittaford Mystery" 2007 הנוכלים Hustle ורוניקה פאוול 2007 מקסוול Maxwell בט מקסוול 2009–2015 מירנדה Miranda פני 20 פרקים 2013 פוארו Agatha Christie's Poirot: The Big Four מאדאם אוליבייה 2014 You Can't Get The Staff מספרת 2015 אחוזת דאונטון Downton Abbey גברת פלהם ספיישל חג המולד 2015 2018 שערורייה אנגלית למדי A Very English Scandal אורסולה ת'ורפ מיני-סדרה 2020 Roadkill  ליידי רוצ' 2 פרקים

קישורים חיצוניים

 פטרישה הודג' באתר Museum of Broadcast Communications

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אישים זוכי פרס אוליבייה
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בריטיות שנולדו ב-1946
קטגוריה:בריטים שנולדו ב-1946